open-index/open-wikipedia-markdown huggingface dataset:
Episke love i folkedigtningen

***Episke love i folkedigtningen*** er en avhandling fra 1908 av den danske folkloristen Axel Olrik, trykt i *Danske studier* samme år.

På grunnlag av et stort materiale av folkeviser, myter, eventyr og sagn fra nesten hele Europa stiller her Olrik opp noen generelle lover for fortelleteknikken i den episke folkediktninga.

#*Overskuelighet*. Fortellinga har få personer og få virkende krefter.
#*Den sceniske totallsloven*. Hver scene har som regel bare to handlende personer. En forutsetter her at f.eks. Per og Pål kan betraktes som én person.
#*Skjematisering av stoffet*. Ensarta personer og ensarta opptrinn blir gjort så like som råd.
#«*Sagnets plastikk*». Hvert opptrinn skal danne et tydelig bilde for fantasien. Personer handler slik at det svarer til deres indere streben. Det er enkle motsetninger: stor-liten, mann-kvinne, menneske-dyr osv. 
#«*Sagnets logikk*». Det innføres ikke andre motiv enn de som betyr noe for handlinga. Motiv blir satt inn i et omfang som står i forhold til den betydninga de har for handlinga. Forholdet mellom årsak og virkning følger «det overnaturliges egne naturlove».
#*Handlingens enhet*. Handlingen samler seg om en enkelt hendelse. Bare det som fører fram mot den, tas med.
#*Episk handlingsenhet*. Hvert nytt trekk er med på å bygge opp mot en hendelse som tilhørerne hele tida kan ane. En ideell handlingsenhet får vi når flere handlinger blir stilt sammen slik at karakteren til personene kommer tydelig fram.
#«*Handlingens likeløp*». Handlingen går stadig framover mot det nærmeste punktet i tid og årsakskjede.
#*Midtpunktloven*. Handlingen arrangeres rundt en hovedperson, og bare det som vedkommer han tas med.
#Teksten kan ha to hovedpersoner – ofte en kvinnelig og en mannlig. Mannen er da den formelle hovedpersonen, og fortellinga følger hans skjebne.
#*Den episke motsetningsloven*. Når to personer står fram samtidig, er de oftest motsetninger i karakter, og kommer ofte i handlingsmotsetning til hverandre. Typiske motsetninger er: vond – god, fattig – rik, stor – liten, dum – klok, ung – gammel. Den i ytre forstand dårligst stilte vil som regel få sympatien.
#Bipersoner blir satt inn med karakteregenskaper som står i motsetning til hovedpersonen sine.
#*Den episke tvillingloven*. Når to personer utfører en handling i fellesskap, blir de med det svakere enn den som utfører handlinga alene.
#*Tretallsloven*. Tretallet viser at noe er stort og vanskelig å overkomme. 
#*Bakvekt*. Når flere like situasjoner blir stilt etter hverandre, ligger hovedvekten på den siste.
#*Regeln om forvægt*. På første plads sættes den fornemste eller anseligste.
#*Innledningsloven*. Handlinga går gradvis over fra det hverdagslige til det spente.
#*Hvileloven*. Fortellinga stanser ikke brått etter en avgjørende hendelse. denne loven er særlig virksom i avslutninga; hovedpersonen blir ført over i en varig tilstand, det blir gjort rede for bipersonenes videre skjebne, og synlige minner om hendelsene kan bli gjort rede for. Det siste gjelder i særlig grad for sagnene.
## Referanser
Tippeligaen 1991

**[[Eliteserien i fotball|Tippeligaen]] 1991** startet 27. april og sluttet 13. oktober.

Det ble spilt 22 runder. De to nederste lagene rykket ned, mens laget som endte på 10.-plass spilte kvalifisering mot de to lagene som kom på andreplass i hver sin avdeling i 1. divisjon.

## Tabell

## [[Toppscorere i Eliteserien i fotball|Toppscorere]]
* **12 mål**:
**  Karl-Petter Løken, Rosenborg
* **11 mål**:
**  Øystein Neerland, Molde
* **10 mål**:
**  Stein Berg Johansen, Tromsø
* **9 mål**:
**  Morten Pettersen, Start
**  Odd Johnsen, Strømsgodset
**  Gøran Sørloth, Rosenborg
* **8 mål**:
**  Børre Meinseth, Viking
**  Petter Belsvik, Molde
**  Halvor Storskogen, Strømsgodset
**  Tore André Dahlum, Start
* **7 mål**:
**  Tom Fodstad, 
**  Jostein Flo, Sogndal
**  Alf Kåre Tveit, Viking

## [[Kvalifisering til Eliteserien i fotball|Kvalifisering]]
* 12. oktober 1991:  Strindheim – Bryne 0-2
* 16. oktober 1991:  Brann – Strindheim 1-0
* 19. oktober 1991:  Bryne – Brann 0-1

### Tabell

## Se også
*Kvalifisering til Eliteserien i fotball

## Kilder
*rsssf.no
SwingThought-touren

**NGA Hooters Tour** er en turneringsserie (*[[tour]]*) i golf for herrer i USA. Den regnes for å ligge to nivåer under PGA-touren og ett nivå under Nationwide Tour, men ligger også bak Champions-touren &ndash; som kun er for spillere over 50 år &ndash; når det gjelder premiepenger.

Til forskjell fra Nationwide Tour, som er den offisielle utviklingsserien til PGA TOUR, er NGA Hooters Tour organisert som et privat foretak eiet av en enkeltperson, T.C. «Rick» Jordan. Han grunnla serien i 1988 under organisasjonen National Golf Association (NGA). Serien har hovedkontor i North Myrtle Beach i Sør-Carolina. Restaurantkjeden Hooters of America er hovedsponsor. I 2003 var den totale premiepotten over 2,5 millioner dollar, og i 2004 tjente serievinneren 137&nbsp;000 dollar. Dette er bare en brøkdel av pengepremiene på Nationwide Tour, og bare én prosent av summene på PGA-touren, det er derfor sterke incentiver for spillere til å kvalifisere seg til de andre tourene.

Flere tidligere spillere på NGA Hooters Tour har senere vunnet en ''major''-turnering:
*John Daly
*Jim Furyk
*Lee Janzen
*Tom Lehman
*David Toms

## Eksterne lenker
*
Hooters of America

**Hooters of America, Inc.** er et privateid selskap med hovedkontor i Atlanta i USA. Selskapets hovedvirksomhet er franchising av Hooters-restauranter. Selskapet ble etablert i 1983 og hadde tidligere også et flyselskap, Hooters Air. Det spesielle med restaurantene, som selger hamburgere, sjømat og spesialiteten kyllingvinger, er at servitørene er lettkledde i uniformer som fremhever kvinnelige attributter. De fleste restaurantene selger også alkohol.

Da den første Hooters-restauranten åpnet i 1983, hadde gründerne så liten tro på prosjektet at de valgte 1. april som åpningsdag. Dermed kunne de skjule seg bak at det hele hadde vært en aprilspøk om suksessen skulle utebli.

I dag finnes 425 Hooters-brystauranter i 26 land, kjeden har også et eget kasino i Las Vegas. Dermed er det så mange ansatte at man kan arrangere konkurranse om å bli årets Hooters-girl, hvor vinneren får 50&nbsp;000 dollar.

## Eksterne lenker
*
Maximilian I

**Maximilian I** kan vise til:

* Maximilian I av Det tysk-romerske rike
* Maximilian av Mexico
* Maximilian I, hertug av Bayern
* Maximilian I av Bayern
Tippeligaen 1993

**[[Eliteserien i fotball|Tippeligaen]] 1993** startet 1. mai og sluttet 17. oktober.

Det ble spilt 22 runder. De to nederste lagene rykket ned, mens laget som endte på 10.-plass spilte kvalifisering mot de to lagene som kom på andreplass i hver sin avdeling i 1. divisjon.

## Tabell

## [[Toppscorere i Eliteserien i fotball|Toppscorere]]
* **19 mål**:
**  Mons Ivar Mjelde, Lillestrøm
* **16 mål**:
**  Trond Egil Soltvedt, Brann
**  Petter Belsvik, Ham-Kam
* **13 mål**:
**  Kjell Roar Kaasa, 
* **12 mål**:
**  Geir Frigård, Kongsvinger
* **11 mål**:
**  Runar Berg, Bodø/Glimt
* **10 mål**:
**  Harald Martin Brattbakk, Bodø/Glimt
**  Egil Østenstad, Viking
* **9 mål**:
**  Patric Karlsson, Lillestrøm
**  Sigurd Rushfeldt, Tromsø
**  Roar Strand, Molde
* **7 mål**:
**  Axel Kolle, 
**  Frank Strandli, Start
**  Asbjørn Helgeland, Fyllingen
**  Tom Kåre Staurvik, Bodø/Glimt
**  Gøran Sørloth, Rosenborg
**  Vegard Skogheim, Ham-Kam

## [[Kvalifisering til Eliteserien i fotball|Kvalifisering]]
* 20. oktober 1993:   –  2-0
* 23. oktober 1993:   –  2-2
* 27. oktober 1993:   –  0-2

### Tabell

## Se også
*Kvalifisering til Eliteserien i fotball

## Kilder
*rsssf.no
CGI:IRC

**CGI:IRC** er et Perl/CGI-program som lar brukeren få tilgang til IRC fra en nettleser. Programmet er utviklet med fokus på fleksibilitet og har mange funksjoner som for eksempel en IRC gateway for et IRC-nettverk, et diskusjonsrom for et nettsted eller for å gi adgang til IRC for brukere som befinner seg bak en begrensende brannmur.

CGI:IRC har et grensesnitt likt mange GUI IRC-klienter, med en fane for hver kanal, brukerliste og opsjonsfane (tilgjengelig i moderne, versjon 5+ nettlesere). Gamle nettlesere nedgraderes til et enkelt vindu med tregere oppdatering av brukerlisten.

## Bruksanvisning for CGI:IRC
Denne webchat-klienten har et svært begrenset funksjonsområde. Mange vanlige funksjoner man finner i andre fullversjons-klienter, som f.eks. mIRC, er tatt bort &ndash; for eksempel valgene for å endre server/nett eller *[[DCC]] send/get*. Dette er imidlertid avhengig av hvordan programmet er konfigurert. Ofte kan man finne at serverne i et nett har en side med CGI:IRC for å gi brukerne større valg til å koble seg på sitt favorittnett hvor enn de måtte befinne seg. I tillegg vil enkelte servere automatisk spoofe alle oppkoblinger som kommer fra denne CGI:IRC-klienten (bemerk: dette kommer igjen an på hvordan den enkelte CGI:IRC er konfigurert). De fleste vil vise den vertsmaskinen du er oppkoblet fra. De offisielle webchat-grensesnittklientene på EFnet gir brukeren spoof; ettersom det er dem som kjører serverne har de mulighet til det. Men vær klar over at det er ikke en 100&nbsp;% spoof. Andre brukere kan lokalisere den originale ip/vertsmaskin ved å bruke */ctcp nick userinfo*. 

Denne webchat-klienten er grei å bruke for dem som er vant til andre IRC-klienter fordi den minner mye om disse, med ett vindu for hver kanal og query (privatsamtaler). Man finner også nicklista på høyre side med alle prefikser vist (@/+v).

Det fins flere hurtigtaster, *tabulatorfullføring* (tab completion) som fullfører et nick (kallenavn) eller kanalnavn når du trykker *tab* samt alt+nummer som går direkte til det vindusnummeret (vinduene er nummerert fra venste &ndash; Status er *0* osv.).

Følgende servere tilbyr CGI:IRC:
*http://chat.efnet.org/             kjøres av irc.servercentral.net EFNet
*https://web.archive.org/web/20060414024247/http://webchat.xs4all.nl/   kjøres av xs4all.net EFNet og IRCnet

Andre webchatgrensesnitt (ikke CGI:IRC) kan man finne på:
*http://www.undernet.org/
*http://www.dal.net/
## Eksterne lenker
*
Alps Tour

**Alps Tour** er en turneringsserie (*[[tour]]*) i golf for herrer som sanksjoneres av golfforbundene i Frankrike, Italia, Østerrike, Sveits og Marokko. Den regnes for å ligge to nivåer under Europatouren og ett nivå under Challenge-touren, på linje med den britiske PGA EuroPro Tour og den tyske EPD Tour.

De fleste av spillerne på Alps Tour kommer fra arrangørlandene. De beste spillerne på tourens pengeliste får tildelt plasser i del&nbsp;2 på Europatourens kvalifiseringsskole, og de fem beste får begrensede spillerettigheter på Challenge-touren.

## Eksterne lenker
*
FF «Gunnerus»

**FF «Gunnerus»** er et forskningsfartøy bygget i 2006. Båten ble bestilt av Norges teknisk-naturvitenskapelige universitet (NTNU) for å drive forskning på havbruk og marine miljøer. FF «Gunnerus» tar over som forskningsfartøy for NTNU etter FF «Harry Borthen».

«Gunnerus» er for øvrig oppkalt etter Johan Ernst Gunnerus (1718–73), som var en av stifterne av Det Kongelige Norske Videnskabers Selskab (DKNVS). Han var biskop i Trondheim, og i tillegg aktiv vitenskapsmann og forsker innen zoologi og botanikk.

Det nye forskningsfartøyet som har kostet ca. 40 millioner kroner, er bygg nr 41 ved Larsnes Mek. Verksted. Skroget er bygd ved Riga Shipyard mens utrustningen av skroget er gjort ved Larsnes Mek. Verksted. De elektrotekniske installasjonene er gjort av Hareid Elektriske AS.

Båten er bygd etter klasset +1A1 – Ice C – E0 – R2 i Det Norske Veritas, men båten har ingen offisiell DnV klassegodkjenning.

Det er dieselelektrisk framdriftsanlegg ombord, dette består av følgende:
3 x Nogva/Scania DI 16 44 M dieselmotorer hver på 475 kW med Stamford generatorer på 500kVA.
440V Hovedtavle er levert av Hareid Elektriske AS med PMA300 Power Management System fra Siemens AS.
2 x 500 kW elektriske framdriftsmotorer med frekvensomformere fra Siemens AS, og som hver driver en 
FP propell i nozzle. Finnøy Gear & Propeller har levert gir og propellanlegget. 
En S-250-300E tunnelthruster på 200 kW er fra Brunvoll thruster drevet av elektromotor og frekvensomformer fra Siemens AS.
2x styremaskiner type SR 562 og 2 x ror FB-H 1200 er fra Rolls-Royce. 
Bropaneler og thruster control for framdriftspropellene er levert av Siemens AS, tilsvarende for tunnel thruster er levert av Brunvoll thruster.
Alarmanlegget ombord er levert av Hareid Elektriske AS.

På prøveturen kom farten opp i .

På dekk er det dekksmaskineri fra MB Hydraulikk, som består av en ankervinsj AW-1200/9592, CF-801 capstan, to 6000 kgs trålvinsjer, 4000 kg/5 m3 nettrommel, hydraulikkaggregat, samt to HWS-100 oceanografiske vinsjer. Hiab har levert en 033T oceanografisk kran. Dekkskranen er en Palfinger PK32080. Dyn Pos System SDP-11 er fra Kongsberg Simrad.

Elektronisk utstyr består av FAR 2117BB radar, Simrad GC-80-S gyrokompass, Furuno FCV-1200 ekkolodd, Seahawk CCTV, Furuno T-2026 kartplotter, Furuno RT-4822 og RT-2048 VHF, GMDSS, Vingtor/Phonetec callingsystem.

## Se også
* MK «Gunnerus» (1920)
* «Milliampere»

## Eksterne lenker
* 
*
Pro Golf Tour

**EPD Tour** (*European Professional Development Tour*) er en turneringsserie (*[[tour]]*) i golf på nivået under Challenge-touren og to nivåer under Europatouren. Andre tourer på dette nivået er Alps Tour og PGA EuroPro Tour.

EPD Tour ble grunnlagt av den canadiske golfspilleren Wayne Hachey i 1997 og har vært anerkjent som en offisiell tredjenivåtour av PGA European Tour siden 2001. I 2005 tok PGA of Germany over ansvaret for EPD Tour. Premiepotten har økt fra 7500 euro i den første sesongen til 450&nbsp;000 euro i 2006.

De fem beste spillerne på tourens pengeliste kvalifiserer seg til neste sesongs Challenge-tour og blir tildelt plasser i del&nbsp;2 av Europatourens kvalifiseringsskole. Blant kjente spillere som tidligere har spilt på EPD Tour er Tobias Dier og Marcel Siem, som begge har vunnet på Europatouren.
## Eksterne lenker
*
PGA EuroPro Tour

**PGA EuroPro Tour** er en turneringsserie (*[[tour]]*) i golf for herrer som ble grunnlagt i 2002 ved sammenslåingen av EuroPro Tour og PGA Mastercard Tour. Den er hovedsakelig basert i Storbritannia, med noen få turneringer andre steder. De fleste spillerne er britiske, mens noen er fra Irland, det europeiske kontinent, Australia, New Zealand og Syd-Afrika.

Formålet med PGA EuroPro Tour er å tilby unge, profesjonelle spillere en plattform for å kunne satse på en karriere som turneringsspiller. Touren er ikke spesielt lukrativ i seg selv, men gir spillerne mulighet til å begynne klatringen mot de store premiepengene som ligger på høyt nivå i golfsporten. De beste spillerne på tourens pengeliste får spillerett på Challenge-touren, og blir også tildelt plass i del&nbsp;2 av kvalifiseringsskolen til Europatouren.

Hver turnering på PGA EuroPro Tour sendes som et 90-minutters sammendrag på Sky Sports i Storbritannia. Touren vises også på The Golf Channel i USA, og på flere andre kanaler i andre land.

## Eksterne lenker
*
Urartisk

**Urartisk** er det vanlige navnet på språket som ble talt av innbyggerne i det tidligere armenske kongedømmet Urartu i Nordøst-Anatolia, tidligere Vest-Armenia (nåtidens Tyrkia), i regionen omkring Vansjøen.

Urartisk var et agglutinerende språk, som hverken tilhører den semittiske eller den indoeuropeiske språkfamilien, men derimot den hurro-urartiske familien. Det har overlevd i mange inskripsjoner som er funnet i området der  det urartiske kongedømmet lå, skrevet i den assyriske kileskriften. Urarterne hadde også et eget hieroglyfisk skriftsystem, men i det senere Urartu begrenser denne skriften seg til bokføring og religion.

Basert på lingvistiske likheter med nordøst-kaukasiske språk, plasserer noen forskere det samt det nært beslektede hurrittisk i den foreslåtte alarodianske familien. Det er også en forbindelse mellom urartisk og moderne armensk, i og med at armensk antagelig har lånt ord fra urartisk.
NRK Østafjells

**NRK Østafjells** var NRKs distriktssending for Buskerud, Telemark og Vestfold fylker. Hovedkontoret lå i Porsgrunn, hvor fylkessendingene for Telemark ble produsert. Fylkessendingene for Buskerud ble sendt fra Drammen. Fylkessendingene for Vestfold ble produsert i Tønsberg. I tillegg var det lokalkontorer i Kongsberg, Seljord, og Ål i Hallingdal.

Distriktskontoret produserte daglig tolv timer distriktsradio (i NRK P1), ca. 15 minutter distriktsfjernsyn (i NRK1), en nyhets- og aktualitetstjeneste på internett, og en regional nyhetstjeneste på nettfjernsyn. NRK Østafjells var også leverandør av innslag og programmer for NRKs rikssendinger i radio og fjernsyn.

Distriktskontoret hadde nesten 100 ansatte.

## Forandringer 2020
Da Buskerud, Akershus og Østfold slo seg sammen gikk Buskerud inn i NRK Østlandet *(tidl. NRK Oslo og Viken).* For Telemark og Vestfold, se NRK Vestfold og Telemark.
Juridisk person

**Juridisk person** er en juridisk betegnelse på et rettssubjekt som ikke er en fysisk person og som opptrer utad som en enhet. En juridisk person har kapasitet til å inngå avtaler som om de var en fysisk person (juridisk person til en annen juridisk person, eller *legal-legal*). 

Eksempler på juridiske personer er 
*Stater, statsinstitusjoner/-bedrifter/-selskaper, 
*Kommuner, fylkeskommuner 
*Virksomheter (selskaper, aksjeselskaper, samvirker) 
*Stiftelser. I Norge må enheten ha et organisasjonsnummer i brønnøysundsregistrene for å bli regnet som juridisk person.

## Eksterne lenker
* brreg.no Juridiske personer og oppdeling i flere bedrifter
NRK Nordland

**NRK Nordland** er NRKs distriktskontor i Nordland fylke. Kontoret har hovedkontor i Bodø og lokalkontorer i Narvik, Svolvær, Mo i Rana og Brønnøysund.

NRK Nordland har som alle andre distriktskontorer, distriktssendinger på NRK P1 fra 06:00 til 09:00 og fra 14:00 til 17:00, og distriktsnyheter på NRK1 og i NRK TV fra 19:45 til 20:00 og 22:55 til 23:00.

## Historie
Hovedkontoret i Bodø lå tidligere i Jernbaneveien, men NRK Nordland flyttet september 2019 inn i nybygde Bodø 360 i Dronningens gate. Musiker Halvdan Sivertsen og Kringkastingsorkesteret åpnet de nye lokalene

**Distriktsredaktører i NRK Nordland**

* 2002-2017: Tone Kunst  
* 2017-2020: Eivind Undrum Jacobsen  
* 2021-d.d.: Vibeke Madsen

## Referanser


## Eksterne lenker
* 
*
Pedro Carmona-Alvarez

**Pedro Carmona-Alvarez** (født 15. februar 1972 i Chile) er en chilenskfødt norsk forfatter og musiker.

Carmona-Alvarez debuterte som forfatter i 1997 med diktsamlingen *Helter*. Den er preget av forfatterens bakgrunn fra to svært forskjellige kulturer. Siden har han utgitt en rekke diktsamlinger, romaner og essays. Han har vært elev og senere undervist ved Skrivekunstakademiet i Hordaland. Han arbeider med gjendiktninger fra blant annet spansk og har tidligere vært medredaktør i litteraturtidsskriftet *[[Vagant (tidsskrift)|Vagant]]* og redaktør for Cappelens debutantantologi *Signaler*. 

Carmona-Alvarez var vokalist i bandet Sister Sonny i flere år. Han lager og gir ut sin egen musikk under navnet Moonpedro.

## Bibliografi
* *Helter* &ndash; dikt (1997)
* *La det bare bli blåmerker igjen* &ndash; roman (2000)
* *Clown Town* &ndash; dikt (2002)
* *Prinsens gate* &ndash; dikt (2004)
* *Hjemmelekser* &ndash; essays (2007)
* *Rust*  &ndash; roman (2009) ISBN 9788205386075
* *Og været skiftet og det ble sommer og så videre* &ndash; roman (2012)
* *Sanger for kor*  &ndash; lyrikk, Kolon (2013) 
* *Samtaler med onkel Nica og tante Viola*  &ndash; lyrikk, Kolon (2015)
* *Bergens Ungdomsteater*  &ndash; roman, Kolon (2016)
* *Buktalerens rike. Dikt 1997-2017* – lyrikk, Kolon (2017)
* *Refrenger. Tekster om stemmer og avtrykk* – essays, Kolon (2019)
* *Inventarium* – lyrikk, Kolon (2020)
* Raul Zurita: *Skjærsild*, gjendiktning, Kolon (2020)
* *Dobbeltliv* – dikt, H[//O//F //O//F] (2022)
* *Chiquitita* - roman, Kolon (2023)

## Priser
*  Cappelenprisen 
*  Den norske Lyrikklubbens pris, for *Prinsens gate*
*  Sult-prisen 
*  Kritikerprisen for beste oversettelse: *Verden finnes ikke på kartet. Poesi fra hele verden* (delt med Gunnar Wærness)
*  P2-lytternes romanpris for *Og været skiftet og det ble sommer og så videre*
*  Riksmålsforbundets litteraturpris for *Chiquitita*
* 2023 Nominert til Kritikerprisen for beste voksenbok for *Chiquitita*

## Referanser


## Kilder
* Presentasjon av Pedro Carmona-Alvarez i Forfatterkatalogen på Forfattersentrums nettsider
* Pedro Carmona-Alvarez på Kolon forlags nettsider
* Pedro Carmona-Alvarez på Forlaget Hofs nettsider

## Eksterne lenker
* Pedro Carmona Alvarez i Substrat Journal
* Digitaliserte bøker av Pedro Carmona-Alvarez hos Nasjonalbiblioteket
*Artikler av og om Pedro Carmona-Alvares i Norart
*Litterær lunsj med Pedro Carmona-Alvarez - lydopptak ved Bergen Offentlige Bibliotek 17. oktober 2019
Oftalmoskop

Et **oftalmoskop** er et medisinsk instrument som ved hjelp av en lyskilde blir brukt til å undersøke øyet. Det ble oppfunnet av Hermann von Helmholtz i 1851  . Det er et helt vesentlig hjelpemiddel for at en skal kunne undersøke øyets netthinne (lat. *retina)*, glasslegemet (lat. *corpus vitreum*) og øyets linse (lat. *lens crystallina*). 

Undersøkelse av øyet med dette instrumentet kalles oftalmoskopi. Instrumentet leveres ofte sammen med et otoskop, et instrument for undersøkelse av ørene, da det samme håndtaket kan benyttes for, og være strømforsyning for begge disse instrumentene. Undersøkeren ser inn i oftalmoskopet og rett inn i pasientens øye på kort hold.

I oftalmoskopet kan lysstyrken, formen og fargen på lysstrålen varieres, og det kan settes inn ulike fargefiltre for at man lettere skal kunne vurdere spesielle tilstander i øyet. Det sitter et prisme som sender lys rett inn i pasientens øye. Det er også valgmulighet mellom mange linser som gir mulighet for å stille skarpt ved å korrigere brytning i linsene i øynene til pasient og undersøker, slik at undersøkeren ser skarpt strukturene på pasientens netthinne.

Dersom man hos pasienter finner hevelse (ødem) omkring synsnerven, papilleødem, tyder dette på økt trykk i kraniet. Dette kan skyldes høyt blodtrykk (hypertensjon), hydrocephalus, hjernesvulst, eller en rekke andre tilstander. Ved grønn stær (glaukom) er synsnervens innmunning uthulet (konkav), eller *[[excavert]]*, som er den medisinske betegnelsen. Katarakt (Grå stær) viser seg som mørke eller gråaktige flekker (fortettinger) forskjellige steder på øyets linse.

For pasienter med diabetes mellitus anbefaler man regelmessig oftalmoskopi (halvårlig, årlig eller annet hvert år) for å se etter tegn til om sykdommen har påvirket netthinnen (diabetisk retinopati). Skader på synet ved denne tilstanden kan forhindres ved behandling med laser dersom den blir oppdaget i tide.

Ved høyt blodtrykk som har påvirket blodårer i netthinnen, kan disse synlige forandringene i blodårene i netthinnen være tilsvarende endringene i årene i hjernen, og altså si noe om tilstanden (atheromatose, arteriosklerose, åreforkalkning). 

## Referanser
Otoskop

**Otoskop** (av *[[gresk språk|gr.]]* *oto*, som angår øret, og *[[gresk språk|gr.]]* *skopein*, undersøke) er et medisinsk instrument som brukes til å undersøke øret. Gjennom instrumentet kan en få oversikt over øregangen og trommehinnen. 

På eldre otoskop er det en liten lyspære som kan sees i otoskopet og kan sperre noe for utsikten. I nyere otoskop benyttes en bunt glassfibre som fører lys fra en pære nede i festet av otoskopet til åpningen av otoskopet slik at lys kommer fremover rundt fra alle retninger rundt synsretningen og belyser alle deler av øregangen og trommehinnen.

Vanligvis settes en engangs, plast øretube foran på otoskopet. Etterpå kastes øretuben og man slipper vaske otoskopet for eventuell ørevoks. Det finnes øretuber for barn med åpning på øretuben på 2,5 mm diameter og for voksne med åpning på 4 mm.

De fleste otoskop kan ved hjelp av en påsatt gummiballong blåse luft inn i øregangen slik at legen kan få undersøkt bevegelighet av trommehinnen.

Serøs otitt er en tilstand der øretrompeten er tett og luft i mellomøret er sugd opp og erstattet av væske. Med vann på innsiden av trommehinnen vil den ikke bevege seg ved trykkvariasjon.

Undersøking av øret med dette instrumentet blir kalt otoskopi. Instrumentet blir ofte levert samnen med et oftalmoskop, et instrument for undersøking av øyet, da disse to instrumentene kan benytte det samme håndtaket. Begge benytter en liten spesialpære som lyskilde. 

For legekofferter leveres et etui med ett otoskop, ett oftalmoskop og ett håndtak med batteri. For legekontor leveres et veggstativ med transformator, to håndtak med kabel med otoskop i det ene og oftalmoskop i det andre. Både på batterihåndtaket og veggstativet er det regulering for å variere spenning og lysmengde i otoskop og oftalmoskop.

På det norske markedet dominerer varemerkene Welch Allyn og Heine dette markedet.

## Referanser
Trommeslager i buekorps

En **trommeslager i buekorps** er en sentral og dominerende musiker i buekorpsene i Bergen.

Vanligvis er de plassert midt i korpset og er ledet av en tamburmajor. De fleste buekorpsene har egne trommemarsjer, men det finnes også en del felles. Av og til har korpsene konkurranser der et er om å gjøre å få det andre korpset ut av sin takt. Det er også konkurranse om byens beste trommeslager på Buekorpsenes dag som holdes hvert fjerde år. Hver vår er det utallige avisskriverier da studenter syns det blir for mye bråk av trommeslagerne i buekorpsene.

## Slagerkonkurransen på Buekorpsenes dag

Siden 1970 har det blitt arrangert konkurranse om beste trommeslager under Buekorpsenes dag. 
I 1970 hadde hvert korps tre slagere hver, og alle disse tre fra vinnerkorpset ble dermed regnet som vinnerne i 1970.

Fra 1974 måtte hvert korps velge én slager hver, og én slager ble dermed regnet som beste slager – og kan smykke seg med tittelen «verdensmester i tromming».

Deltakerne dømmes etter: 
#**Tromme** – Hvordan trommen er stemt, lyd og klang
#**Stil** – Holdning (rett i ryggen, blikket rett frem), Uniformering
#**Marsj** – Vanskelighetsgrad, Utførelse av marsjen
#**Teknikk** – Takt, Drilling

De som har hatt denne gjeve tittelen er:

*1970&nbsp;&nbsp;Geir Nordnes, Leif Magnus Jensen og Jan Pedersen, Skansens Bataljon
*1974&nbsp;&nbsp;Geir Nygård, Skansens Bataljon
*1978&nbsp;&nbsp;Magne Larsen, Nordnæs Bataillon
*1982&nbsp;&nbsp;Kurt Djupevåg, Sydnæs Bataljon
*1986&nbsp;&nbsp;Bjarte Fauskanger, Skutevikens Buekorps
*1990&nbsp;&nbsp;Kenneth Vågenes, Sydnæs Bataljon
*1994&nbsp;&nbsp;Tony René Andersen, Nygaards Bataljon
*1998&nbsp;&nbsp;Stig Hugo Klemetsen, Sydnæs Bataljon
*2002&nbsp;&nbsp;Andreas Bjordal, Wesselengens Bataljon
*2006&nbsp;&nbsp;Trond Størksen, Sydnæs Bataljon
*2010&nbsp;&nbsp;Tom Alexander Klementsen, Sydnæs Bataljon

## Referanser


## Litteratur
* Schønfelder, Lotte; *Leve tradisjonen! Buekorpsenes dag 1970-2010* Bergen 2010 ISBN 978-82-7129-242-3

## Eksterne lenker
* Bilder fra trommekonkurranse mellom Lørdagskorpsene 2004
* Buekorpsene.com: «Buekorpsmarsjer»
Støv

**Støv** (eller **dust**) er det alminnelige navnet på meget små faste partikler med diameter på mindre enn 500 mikrometer (se ellers sand eller granulat), og, mer generelt, for findelt materie. I jordens atmosfære forekommer støv fra forskjellige kilder: jordstøv spredt av vinden, vulkanske utbrudd og forurensing er noen eksempler. Luftbåren støv betraktes som en aerosol som kan ha en sterk og lokal påvirkning på varmestråling i atmosfæren, og dermed på klimaet. I tillegg, hvis støvet består av en lettantennelig subtans (som mel), kan det medføre eksplosjonsfare.

## Fysisk atferd
Den fysiske adferden til støv følger lover som ikke alltid er sammenlignbart med faste stoffer eller flytende stoffer. For eksempel er trykket på en boks fullt av støv ikke nødvendigvis enhetlig.

## Generelle helseeffekter
Støv er årsaken til lungesykdommen kjent som Pneumoconiosis, en sykdom som blant annet forekommer blant kullgruvearbeidere. Dette har resultert i en rekke arbeidsmiljølover.

## Ulike typer støv
* Husstøv
* Svevestøv
* Nedfallsstøv
* Partikkel
* Jordstøv
* Vulkansk materiale
* Sand
* Granulat
* Aerosol
* Luftforurensning
* Støv i verdensrommet

## Eksterne lenker
* Om støv på sykavhuset.no
Norgesserien 1937–38

**Norgesserien 1937–38** var den første noenlunde landsomfattende serien under Norges Fotballforbund etter at forbundet hadde utdelt mesterskap etter utslagsmetoden siden 1902. Sogn og Fjordane var ikke representert, ei heller Norge nord for Steinkjer. **Fredrikstad Fotballklubb** ble kåret til Norges første seriemester etter å ha slått Ski- og Fotballklubben Lyn i omkamp i finalen.

Klubbene ble delt inn i åtte distrikter. Hvert distrikt hadde én eller to avdelinger og kåret hver sin vinner. Distriktsvinnerne møttes så i cupspill om seriemesterskapet. I de distriktene hvor man hadde flere avdelinger, møttes først de to avdelingsvinnerne for å kåre en distriktsvinner. Deretter var det kvartfinale, semifinale og finale for å kåre en seriemester. Såvel i seriesystemet i avdelingene som i distriktsfinalene og kvartfinalene møtte man sine motstandere både hjemme og borte. Semifinalen og finalen ble derimot avgjort i en enkelt kamp, med omkamp(er) ved uavgjort. Siden hver avdeling hadde seks til åtte lag, var det under dette systemet rundt 75 lag i Norges øverste divisjon. 

## Distrikt I

## Distrikt II

### Gruppe A

### Gruppe B

### Kamp om sluttspillplass
*26. mai 1938: Mjøndalen – Lyn 1-2
*29. mai 1938: Lyn – Mjøndalen 0-0 (sammenlagt 2-1)

## Distrikt III

## Distrikt IV

### Gruppe A

### Gruppe B

### Kamp om sluttspillplass
*22. mai 1938: Odd – Fram 0-1
*29. mai 1938: Fram – Odd 1-1 (sammenlagt 2-1)

## Distrikt V

### Gruppe A

### Gruppe B

### Gruppe B resultater

 
 
 
 
 
 
 

 
 
 
 
 
 
 

 
 
 
 
 
 
 

 
 
 
 
 
 
 

 
 
 
 
 
 
 

 
 
 
 
 
 
 

 
 
 
 
 
 
 

### Kamp om sluttspillplass
*22. mai 1938: Viking – Vigør 3-0
*29. mai 1938: Vigør – Viking 0-0 (sammenlagt 0-3)

## Distrikt VI

## Distrikt VII

## Distrikt VIII

## Sluttspill
### Kvartfinaler
12. juni 1938:
*Fredrikstad – Fram 1-0
*Lyn – Gjøvik/Lyn 5-1
*Viking – Djerv 6-2
*Kristiansund – Neset 2-0

19. juni 1938:
*Fram – Fredrikstad 1-3 (samlet 1-4)
*Gjøvik/Lyn – Lyn 2-2 (samlet 3-7)
*Djerv – Viking 4-0 (samlet 6-6, Djerv videre på myntkast)
*Neset – Kristiansund 2-5 (samlet 2-7)
### Semifinaler
26. juni 1938:   
*Djerv – Lyn 2-3
*Fredrikstad – Kristiansund 3-2
### Finale
*3. juli 1938:    Lyn – Fredrikstad 0-0 etter ekstra tid
*28. august 1938:   Fredrikstad – Lyn 4-0

## Eksterne lenker
* rsssf.no
Minor Threat

**Minor Threat** var et innflytelsesrikt hardcore-band fra Washington D.C. bestående av Ian MacKaye på vokal, Jeff Nelson på trommer, Brian Baker på bass og Lyle Preslar på gitar. På de siste utgivelsene spilte Baker gitar mens Steve Hansgen overtok bassen. Bandet er kanskje mest kjent som gudfedrene til den såkalte straight edge-bevegelsen.

Bandet ble grunnlagt i 1980 etter at MacKaye og Nelsons gamle band The Teen Idles hadde gått i oppløsning. De var inspirerte av band som Black Flag og Bad Brains, men spilte, særlig til å begynne med, en langt råere musikk. Tekstene var politisk orientert, og tok for seg temaer som religiøs indoktrinering, A4-samfunnet og behandlingen av ungdom. Men fremfor er det sangene deres mot alkohol, dop og fyll, som *Bottled Violence*, *Out of Step* og ikke minst *Straight Edge*, som huskes. Sangen *Guilty of Being White* ble beskyldt for å være en rasistisk sang, noe bandet selv benektet, og viste til at den handlet om hvordan fortidens synder reproduseres i stadig nye generasjoner.

Minor Threat ga ut to 7" EP-er på Dischord Records i 1981, før bandet tok pause mens Preslar var på college. I denne perioden startet Nelson og MacKaye Skewbald, mens Baker var innom Government Issue. Da Preslar kom tilbake kom bandet sammen igjen, nå med Hansgen som en forsterkning som ga musikken et noe mer fyldig lydbilde, og spilte inn mini-LP-en «Out of Step». Musikalske uenigheter gjorde imidlertid at det ble uenigheter i bandet, og etter utgivelsen av 7" EP-en «Salad Days» i 1983 var det slutt.

Etter Minor Threat startet MacKaye bandet Embrace, og senere også band som Fugazi, Egg Hunt, Pailhead og The Evens. Baker startet etter en pause bandet Dag Nasty, og spiller i dag i Bad Religion. Preslar var innom bandet Samhain og er i dag ansatt ved Atlantic Records. Nelson var innom flere mindre band før han bestemte seg for å satse fullt ut på tegnekunsten. Han er også en av Washington D.C.s mest prominente politiske aktivister. Heller ikke Hansgen har siden spilt i spesielt prominente band. Siden bandet ble oppløst har det også blitt gitt ut en CD med alle bandets offisielle utgivelser, samt en live-video både på VHS og DVD.

I 2005 presenterte sportsklesselskapet Nike en kampanje der de benyttet seg av illustrasjoner knyttet til Minor Threat uten tillatelse. Dette fikk MacKaye til å true med søksmål, ikke minst fordi Nike benytter seg av billig arbeidskraft i fattige, men det hele løste seg ved at selskapet trakk tilbake kampanjen og kom med en uforbeholden offentlig unnskyldning.

## Referanser


## Eksterne lenker
*
Ian MacKaye

**Ian MacKaye** (født 16. april 1962) er en amerikansk bassist, gitarist og vokalist. Han er mest kjent som frontfigur for band som Minor Threat, Embrace og Fugazi. Han er også mannen bak plateselskapet Dischord Records og regnes som grunnleggeren av den såkalte straight edge-bevegelsen.

MacKaye vokste opp i Washington D.C. der han kom i kontakt med den fremvoksende punk-scenen. Særlig var han inspirert av Black Flag fra California og det lokale Bad Brains, og i 1979 grunnla han bandet The Teen Idles der han spilte bass. Bandet ga ut en 7"-EP med hele åtte sanger, og ble den første utgivelsen på Dischord. Året etter ble han vokalist i Minor Threat, som ga ut tre 7"-EP-er og en mini-LP. Begge bandene spilte rå tregreps punk, selv om man gjennom Minor Threats utgivelser merker en viss utvikling. En kort periode sang han også for Skewbald, som spilte inn en demotape som først ble gitt ut på plate mange år senere.

Embrace, som MacKaye tok initiativet til etter Minor Threats sammenbrudd i 1984, markerer imidlertid en merkbar overgang. Bandet, som ga ut en LP, regnes av mange som selve fundamentet for emo-musikken. I 1987 startet han opp Fugazi der han opprinnelig bare ville være gitarist. Siden imidlertid bandet hadde problemer med å finne en tilfredsstillende gitarist, endte MacKaye opp også som vokalist. Gjennom sine utgivelser har bandet vist en stadig evne til å utvikle seg, selv om punken helt klart ligger i bunnen. Fugazi eksisterer fortsatt, men har ifølge medlemmenes egne utsagn «gått i dvale». Siden 2001 har han også spilt med bandet The Evens. MacKaye har også gitt ut plater med bandene Egg Hunt og Pailhead.

Alle MacKayes band har vært preget av politiske tekster, selv om de etter hvert har blitt mindre eksplisitte. Han har også engasjert seg i en rekke venstresideaktiviteter og lokale initiativer i Washington D.C., både i forhold til spørsmål om krig, mishandling av kvinner, dyrevern, fattigdom m.m.

## MacKaye og Straight Edge
MacKaye forbindes mer enn noen med den såkalte straight edge-bevegelsen. I Washington D.C. var det aldersgrense på konsertene, men mindreårige slapp inn dersom de fikk et kryss på hånda som betydde at de ikke fikk kjøpe alkohol. Dette ble symbolet for yngre punkere, og etter hvert som de opplevde forfallet hos den eldre generasjonen punkere, ble det et symbol for punkere som ikke benyttet seg av rusmidler. Coveret på EP-en til The Teen Idles var for eksempel preget av to hender med kryss.

Betegnelsen Straight Edge stammer fra en sang av Minor Threat med samme tittel, der MacKaye synger:
::*I'm a person just like you*
::*but I've got better things to do*
::*than sit around and fuck my head*
::*hang out with the living dead*
::*snort white shit up my nose*
::*pass out at all the shows*
::*I don't even think about speed*
::*it's a thing I just don't need*

Etter hvert som bevegelsen har utviklet seg har MacKaye uttalt at han ikke regner som en del av den. Mens sangen opprinnelig var skrevet mot gruppepress opplever han at dagens bevegelse nettopp fører en streng indre justis som er uforenelig med idealene hans.

## Eksterne lenker
* 
* 
*
Inkubasjonstid

**Inkubasjonstid** betegner den tid det tar fra man blir smittet av en sykdomsfremkallende organisme til man viser symptomer på sykdommen. Det kan gå ganske hurtig (få minutter) eller meget langsomt (30 år for Creutzfeldt-Jakob). Inkubasjonstiden varierer mye fra person til person, og derfor angir man den helst som middeltallet og den 10. og 90. persentil.

Svartedauden anses i dag for å ha vært en bakteriell sykdom, og man ble raskt klar over at perioden fra smitte til død lå på ca. 37 dager. Den presise inkubasjonstiden var derimot ukjent, så man fikk først bukt med sykdommen da man innførte streng karantene i 40 dager. I nåtiden kan inkubasjonstiden for denne sykdom beregnes slik: Fra smitte til de første tegn på sykdommen gikk det 10–12 dager (den egentlige inkubasjonstiden). Dernest var man smittefarlig i 21 dager, men først i de siste 5 døgn kunne andre se åpenlyse tegn på sykdommen.

Mange mennesker er skjulte smittebærere fordi de er smittet, men ikke viser symptomer på sykdommen.

## Eksempler på inkubasjonstiden for forskjellige sykdommer
I mange tilfeller er inkubasjonstiden lengre hos voksne enn hos barn.

* Cellulitt (betennelse under huden), fremkalt av Pasteurella multocida: mindre enn 1 dag
* Omgangssyke – 12–48 timer
* Kolera – 1–3 dager
* Influensa – 1–4 dager
* Svineinfluensa – 1–3 dager
* Skarlagensfeber – 1–4 dager
* Forkjølelse – 2–5 dager
* SARS – opp til 10 dager
* Polio – 7–14 dager
* Kikhoste – 7–14 dager
* Meslinger – 9–12 dager
* Barnekopper – 7–17 dager
* Stivkrampe – 7–21 dager
* Brannkopper – 14–16 dager
* Lussingesyke – 13–18 dager
* Fåresyke – 14–18 dager
* Røde hunder – 14–21 dager
* Kyssesyke – 28–42 dager
* Kuru (sykdom hos kannibaler) middeltall mellom 10,3 og 13,2 år

## Se også
* Karantene

## Eksterne lenker
*
Syndin

**Syndin** kan referere til

*Nørdre Syndin – et vann i Vang og Vestre Slidre kommuner i Oppland fylke
*Midtre Syndin – et vann i Vestre Slidre kommune, sørøst for *Nørdre Syndin*
*Søre Syndin – et vann i Vestre Slidre kommune, sørøst for *Midtre Syndin*
Kråkerøy bru

**Kråkerøy bru** (**Gamle Kråkerøybrua**) er ei veibru over Glommas vestre løp på Kråkerøyveien, riksvei 108, i Fredrikstad kommune i Østfold. Brua forbinder Kråkerøy med fastlandet i Fredrikstad sentrum, og ble åpnet 29. juni 1957. Den er ei klaffebru med lengde 179 meter og hovedspenn 48 meter. Seilingshøyden er 9,5 meter.

## Se også
*Liste over broer i Norge
*Liste over broer i Norge etter lengde

## Referanser
Dischord Records

**Dischord Records** er et amerikansk plateselskap som først og fremst gir ut punk og hardcore. Selskapet ble grunnlagt av Ian MacKaye og Jeff Nelson i 1980 for å gi ut The Teen Idles' 7" EP. Selskapet er den dag i dag et utpreget undergrunnsselskap, og kommer kun med utgivelser med band fra området rundt Washington D.C..

Blant de mer kjente bandene som har kommet med utgivelser på Dischord er Minor Threat, Embrace, Fugazi, Dag Nasty, Scream, Lungfish, Jawbox og Shudder to Think. Flere av utgivelsene er for øvrig produsert av Joan Jett. Selskapet ga ut flere av de utgivelsene som i ettertid har blitt stående som de første utgivelsene i emo-sjangeren

## Eksterne lenker
*
Dag Nasty

**Dag Nasty** er et amerikansk punk/hardcore-band som ble grunnlagt i 1985 av Brian Baker (gitar), Colin Sears (trommer), Roger Marbury (bass) og Shawn Brown (vokal). Den melodiske hardcoren bandet spilte øvde en stor innflytelse på utviklingen av emo, og Dag Nasty regnes av mange som en av sjangerens pionerer. Brown forlot bandet før innspillingen av den første LP-en «Can I Say», som kom i 1986, og ble erstattet av Dave Smalley som tidligere hadde vært med i DYS. Året etterpå kom oppfølgeren «Wig Out at Denko's», nå med Doug Carrion på bass og Peter Cortner på vokal. I 1988 ga bandet ut «Field Day», som i enda større grad enn tidligere utgivelser var pop-preget. Albumet fikk en blandet mottakelse, og kort tid etter valgte bandet å legge inn årene.

I 1991 ble albumet «85-86» gitt ut. Dette inneholdt opptak fra før «Can I Say». Kort tid etter ble bandet gjenforent med Smalley på vokal. De ga ut «Four on the Floor» før de igjen ble oppløst. I 2002 ble de nok en gang gjenforent, og ga ut LP-en «Minority of One», som var råere enn tidligere Dag Nasty-utgivelser.

Bandet har vært gjenforent flere ganger siden, men det har ikke kommet noen utgivelser. Baker er i dag gitarist i Bad Religion, mens Smalley driver bandet Down by Law ved siden av jobben som medredaktør for lokalavisa Free Lance-Star i Fredericksburg, Virginia der han, i kontrast til sin punk-fortid, har fremstått som en forvarer av George W. Bush.

## Eksterne lenker
* 
*
Scientific American

***Scientific American*** (forkortet ***SciAm***) er et amerikansk populærvitenskapelig tidsskrift som har utkommet månedlig siden 28. august 1845. Det er det tidsskriftet som har utkommet lengst kontinuerlig i USA. *Scientific American* selger omtrent 555 000 blader i USA og 90 000 i Europa, hver måned.

## Andre språkutgaver
Den første fremmedspråklige utgaven av *Scientific American*, spanske *La America Cientifica*, ble utgitt i 1890.  Utgivelsen av denne publikasjonen stoppet i 1905, og det gikk 63 år før den neste fremmedspråklige utgaven så dagens lys. I 1960 ble den italienske utgaven *[[Le Scienze]]* lansert, og en japansk utgave fulgte tre år senere. Idag publiseres *Scientific American* i atten språkutgaver.

## Referanser


## Eksterne lenker
*
Hovedserien 1955–56

**Hovedserien 1955-56** var navnet på det øverste nivået i det norske seriesystemet i fotball som gikk fra juli 1955 til mai 1956. Hovedserien var delt opp i to avdelinger, med åtte lag hver.  vant gruppe A, og  gruppe B. I finalen mellom de to lagene vant Larvik Turn 3-2.

## Gruppe A

## Gruppe B

## Finale
*3. juni 1956:	 –  3-2  

## Kilder
*rsssf.no
Fotballklubben Kvik

**Fotballklubben Kvik**, også kalt **Kvik Trondheim** (stiftet 6. oktober 1900) er en norsk fotballklubb fra Trondheim. Idrettslaget har spilt på det øverste nivået tre sesonger, i Norgesserien 1947–48 og i Hovedserien i 1951-52 og 1955-56. Kvik stiller i 2015-sesongen med lag i 3.- og 6. divisjon.

## Historie
Fotball har alltid vært hovedgrenen i Kvik, selv om det i perioder har vært også andre aktiviteter som ski, boksing og bandy. 

Kvik hadde sin gullalder i 1920-årene. De fleste kampene gikk da på datidens hovedarena, den gode Sorgenfri gressbane. Takket være nøktern ledelse kom klubben ut av 1930-årene (økonomisk depresjon) med en lovende rekruttering og utvikling. Under 2. verdenskrig ble klubborganisasjonen holdt intakt ved at ledelsen ganske regelmessig samlet seg rundt bridgebordet.

I 1960-åra kjempet Kvik i 2. divisjon mot lag som Rosenborg, ,  og . Kvik rykket ned i 1968 og har siden den gang stort sett holdt seg i 3. og 4. divisjon. Kvik'an var representert høyt i serie og cup med deltakelse i Hovedserien både i 1951/52 og 1955/56.

Fra 1979–98 hadde Kvik også en avdeling for kvinnefotball, der seniorlaget i årene 1985 – 87 var i den øverste divisjonen i Trøndelag.

I 2013 trakk laget seg fra 3.divisjon etter å ha havnet i avdeling med lag på Østlandet, og måtte derfor starte opp igjen i 5.divisjon. Etter to strake opprykk er A-laget nå tilbake i det gode selskap i 3.divisjon. 

## Drakt
Draktene har vertikale blå/hvite striper og blå shorts, med brodert kvik-logo på øvre venstre side, og Sparebank 1 logo midt på drakten og på begge skuldre.

## Kvik-cup
FK Kvik arrangerer hvert år Norges største innendørs fotballcup i trondheimsområdet. Kvik-cup har siden starten i 1981 vært svært viktig for Kviks drift, både på grunn av økonomi og for å rekruttere nye ildsjeler. Kvik-cup er svært tradisjonsrik og er en av hovedinntektskildene til klubben. Blant annet deltok Ole Gunnar Solskjær i cupen som spiller for Clausenengen.

## Arenaer
Kvik bruker følgende baner:
*Rosenborgbanen (Samarbeid med IL Trond og Sparebank 1)
*Finalebanen (På Øya, Trondheim)
*Ladeanlegget
*Cageball (Treninger(3T Sluppen)

## Eksterne lenker
*
Portlandsement

**Portlandsement** er den mest brukte sementtypen. Den har navn etter portlanditt, da sementen ligner kalksteinen som brytes i dette området. 

Portlandsement ble patentert i England i 1824. Navnet er avledet fra «Portland-stein», en type stein som ble tatt ut fra øya Portland i England. Da portlandsementen ble utviklet skilte den seg ut fra de andre sementtypene som ble produsert, og fikk et eget navn. Med tiden har begrepet «portlandssement» blitt utvannet til å bli en fellesbetegnelse for nær sagt all sement som brukes.

## Referanser


## Eksterne lenker
* «Portlandsementens historie», *Kontrollrådet*
Finn Moe

**Finn Moe** (1902–1971) var en norsk journalist og Ap-politiker som var stortingsrepresentant fra Oslo i fem perioder 1950–1969. 

Moe hadde studert i Frankrike, og var tilknyttet Arbeiderbladet fra 1927, først som korrespondent i Berlin 1927-1929. Han ledet Norsk kringkastingstjeneste i USA 1941-1943 og var pressekonsulent ved Utenriksdepartementet i London 1943-1945. I årene 1946–49 ledet han Norges delegasjon til FN. Han var utenriksredaktør i Arbeiderbladet fra 1949. Moe skrev flere bøker om utenrikspolitikk og internasjonale spørsmål. På Stortinget var han formann i utenrikskomiteen 1950-65 og nestformann 1965-69.

* 1965&ndash;1969 nestformann i Utenriks- og konstitusjonskomitéen
* 1965&ndash;1969 nestformann i Den utvidede utenriks- og konstitusjonskomitéen
* 1961&ndash;1965 formann i Utenriks- og konstitusjonskomitéen
* 1961&ndash;1965 formann i Den utvidede utenriks- og konstitusjonskomitéen
* 1958&ndash;1961 formann i Utenriks- og konstitusjonskomitéen
* 1958&ndash;1961 formann i Den utvidede utenriks- og konstitusjonskomitéen
* 1954&ndash;1957 formann i Utenriks- og konstitusjonskomitéen
* 1954&ndash;1957 formann i Den utvidede utenriks- og konstitusjonskomitéen
* 1950&ndash;1953 formann i Utenriks- og konstitusjonskomitéen
* 1950&ndash;1953 formann i Den utvidede utenriks- og konstitusjonskomitéen

## Bibliografi
* 
* 
* 
* 
* 
* 
* 
* 

## Referanser

## Eksterne lenker
*
Rollefigur

En **rollefigur**, også kalt **rolleskikkelse**, **rolleperson**, eller bare **[[rolle]]**, **figur** eller **person**, er den personen som en skuespiller spiller i et skuespill, en spillefilm eller TV-serie. Betegnelsen brukes også om andre fiktive, det vil si oppdiktede, personer som blir omtalt eller framstilt i fortellinger, bøker, videospill og liknende. I rollespill brukes gjerne betegnelsen rollefigur om de figurene som hver deltaker spiller eller representerer. Ordet karakter i denne betydningen er opprinnelig engelsk, men brukes også på norsk.

Det er en mengde kjente rolleskikkelser fra berømte teaterstykker, så vel som personer og figurer fra eventyr, historier og moderne populærkultur.

## Rollefigurer i rollespill

I verbale rollespill er informasjonen om rollefiguren som oftest beskrevet på et ark som spilleren har foran seg under spillets gang. Rollefigurens egenskaper er beskrevet på arkene. Hvordan denne beskrivelsen er foretatt, er ulikt fra spill til spill. Ofte er rollefigurens utseende, personlighetstrekk og tidligere historie beskrevet i korte trekk med tekst. Rollefigurens evner (for eksempel styrke og visdom) og ferdigheter (for eksempel riding og klatring) er gjerne skrevet med tall. En *rollefigur* som er sterk, har et høyere tallnivå på styrke enn en rollefigur som er svak. Disse tallverdiene blir i de fleste rollespill brukt sammen med terninger for å avgjøre hvor godt rollefiguren lykkes i det den prøver på. For eksempel kan spillerne trille en terning og legge til styrke når de skal se hvem som gjør det best i en styrkeprøve.

### Teoretiske og praktiske tilnærminger til rollen
I en del nyere rollespill, så som Dogs in the Vineyard, blir rollefiguren ikke sett på som en representasjon av rollens evner, men som en samling med ressurser *spilleren* har tilgjengelig for å påvirke fortellingen.

Ifølge Big Model-teorien vil spillere ha forskjellige tilnærmelser til spillet som vil påvirke hvordan de opplever og bruker rollen. Spillerne kan for eksempel velge å behandle rollen som en taktisk brikke i et spill, som et fokus for å leve seg inn i en fiktiv verden, eller som et verktøy for å skape en dramatisk fortelling.

## Se også
* Karakter
* Rolle
* Hovedrolle
* Birolle
* Antagonist
* Protagonist
* Avatar
* Oppdiktede rollefigurer og personer omtalt på norsk wikipedia

## Referanser


## Eksterne lenker
* Digital bokkopi av ''Hvem er hvem i litteraturen : litterære skikkelser fra A til Å'' (1997)